תחנת הרדיו הישנה
את משקרת, נחבאת בין השורות, סוררת, מה זאת אומרת, רציתְּ בכלל להיות זמרת. ; הסיפור שלך הזוי, וכל ילדון יודע מה זה ראפ היום. רצית יותר, רצית אלבום, ; יותר מקום, רצית מרחב וצבע משלך, שורות שורות הצדיעו לך, ; “את האחת היחידה”, את מדהימה, אבל חושבת את עצמה. ; אמרו, את נטע זר, את משוגעת, נושאת הרבה קוצים עם דעת, ; משבשת את התנועה, בת כמה את? ; הראש מלא דמעות והגיונות, הלב בחלומות, ; שונאת דעות קדומות, מאמינה בטעויות ונפלאות. ; הבטחת שתתעשתי. שלא תשירי שיר עם משוואות בתבניות, ; “מי בשער העיתון , למי יש פה גדול ; ומי הכי יפה, ומי הכול יכול” ; את התקווה היחידה, אהבתי הראשונה. צלחת איתי לילות טרופים כבדי שנה. ; את תחנת הרדיו הישנה. ; עזבי, לכי על האחד היחידי, נפצי את כל האלילים החדשים, ; את הפסלים שברי, ובדורך חדשי, אל תחששי ואל תראי, דברי חופשי. ; שירים שלא ינוס לֵחָם, ולב חכם, לכי זקוף, לכי איתן, ; מילים כְּדָרְבָּנות דַבְּרי, בּשמֵךְ, ולא בשם העם. ; על הנייר הלב שלך חשוף כמו לוח, לכל הכיוונים פתוח, ; נותן לרוח לשחק ברגשות, מלחמת עולמות, ; 70 פנים לך ודעות, ובליבך אותות. ; אז תאמיני בעצמך, זמרת. אני עפר קטן, ואת צמרת. ; אל תהיי לרוח החופשית שלך סוהרת. ; באתי לפתחך נרגש, אבל שבוי. רוצה להיות לך מלך, רוצה להיות ראוי. ; אני מקדיש לך את השיר מכל הלב. אם לא תרצי אותי אני עוזב. ; לא אגיד עלייך לעולם מילה רעה, ; אז אל ייחר אפֵּךְ, אל תעזביני, נסי לרגע במקומי, אולי תביני, האזיני. ; את התקווה היחידה, אהבתי הראשונה. צלחת איתי לילות טרופים כבדי שנה. ; את תחנת הרדיו הישנה.; 